arnastofnun/IGC-2024 huggingface dataset:
608/2022

Útdráttur

Felldur var úr gildi úrskurður héraðsdóms þar sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun meðan því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 7. október 2022, sem barst réttinum ásamt kærumálsgögnum 10. sama mánaðar. Kærður er úrskurður Héraðsdóms Reykjaness 7. október 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til föstudagsins 14. október 2022 klukkan 16 og einangrun meðan á því stendur. Kæruheimild er í l-lið 1. mgr. 192. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími og einangrun verði aflétt.

Niðurstaða

4

Varnaraðili er einungis [...] ára. Framlögð rannsóknargögn renna ekki stoðum undir að fram sé kominn rökstuddur grunur um aðild hans að innflutningi fíkniefna sem fundust í kaffivél sem var í pakka sem faðir varnaraðila sótti til foreldra sinna kvöldið 6. október síðastliðinn. Ekki er því fullnægt skilyrðum 1. mgr. 95. gr. laga nr. 88/2008 fyrir gæsluvarðhaldi yfir varnaraðila og ber því að fella hinn kærða úrskurð úr gildi.

Úrskurðarorð :

Hinn kærði úrskurður er felldur úr gildi.
609/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun á meðan á því stæði.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 8. október 2022, sem barst réttinum ásamt kærumálsgögnum 10. sama mánaðar. Kærður er úrskurður Héraðsdóms Reykjaness 8. október 2022 í málinu nr. R - [...]/2022 þar sem varnaraðila var gert að sæta gæsluvarðhaldi allt til föstudagsins 14. október 2022 klukkan 16 og einangrun á meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Til vara krefst varnaraðili þess að honum verði gert að sæta farbanni. Til þrautavara krefst hann þess að gæsluvarðhaldinu verði markaður skemmri tími og að fyrirkomulag þess verði án takmarkana samkvæmt 99. gr. laga nr. 88/2008 en að því frágengnu að gæsluvarðhaldið verði aðeins með þeim takmörkunum sem greinir í c-lið 1. mgr. 99. gr. sömu laga.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
610/2022

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi og einangrun á meðan á því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 8. október 2022, sem barst réttinum ásamt kærumálsgögnum 10. sama mánaðar. Kærður er úrskurður Héraðsdóms Reykjaness 8. október 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til þriðjudagsins 11. október 2022 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
611/2022

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi farsíma sem lagt var hald á hjá X.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 8. október 2022, sem barst réttinum ásamt kærumálsgögnum 10. sama mánaðar. Kærður er úrskurður Héraðsdóms Reykjaness 8. október 2022 í málinu nr. R- [...]/2022 þar sem fallist var á kröfu sóknaraðila um að honum væri heimilt að rannsaka rafrænt efnisinnihald tilgreinds farsíma sem haldlagður var í þágu rannsóknar sóknaraðila á sakamáli. Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
621/2021

Útdráttur

G játaði að hafa gerst sekur um þjófnað og fjársvik og var í héraði dæmdur til að sæta sex mánaða fangelsi. Í dómi Landsréttar kom fram að við ákvörðun refsingar bæri að horfa til þess að G hefði ítrekað gerst sekur um auðgunarbrot, sbr. 255. gr. laga nr. 19/1940. Í ljósi umfangs brotanna og þess að hann játaði skýlaust sakargiftir fyrir dómi þótti refsing hans hæfilega ákveðin fangelsi í fjóra mánuði, sem í ljósi sakarferils þótti ekki fært að skilorðsbinda.

Dómur Landsréttar

Mál þetta dæma landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 15. október 2021 í samræmi við yfirlýsingu ákærða um áfrýjun. Málsgögn bárust réttinum 13. apríl 2022. Áfrýjað er dómi Héraðsdóms Suðurlands 22. september 2021 í málinu nr. S- 276/2021.

2

Ákæruvaldið krefst þess að refsing ákærða verði þyngd.

3

Ákærði krefst aðallega refsimildunar en til vara að refsing hans verði að fullu skilorðsbundin.

Niðurstaða

4

Ákærði hefur í því máli sem hér er til umfjöllunar játað að hafa gerst sekur um þjófnað og fjársvik svo sem nánar er rakið í hinum áfrýjaða dómi. Við ákvörðun refsingar ber að horfa til þess að ákærði hefur ítrekað gerst sekur um auðgunarbrot, sbr. 255. gr. almennra hegningarlaga nr. 19/1940. Til refsimildunar þykir á hinn bóginn mega líta til þess að ákærði játaði skýlaust sakagiftir fyrir dómi. Að teknu tilliti til umfangs þeirra brota sem ákærði hefur gengist við að hafa framið og skýlausrar játningar hans þykir refsing hans hæfilega ákveðin fangelsi í fjóra mánuði sem í ljósi sakaferils þykir ekki fært að skilorðsbinda.

5

Ákvæði hins áfrýjaða dóms um sakarkostnað er staðfest.

6

Í ljósi þess að krafa ákærða um refsimildun hefur verið tekin til greina verður áfrýjunarkostnaður málsins felldur á ríkissjóð, þar með talin málsvarnarlaun skipaðs verjanda hans sem ákveðin eru að meðtöldum virðisaukaskatti eins og greinir í dómsorði, sbr. 1. mgr. 237. gr. laga nr. 88/2008 um meðferð sakamála.

Dómsorð :

Ákærði, G-kk-nf B-kk-nf J-kk-nf, sæti fangelsi í fjóra mánuði.

Ákvæði héraðsdóms um sakarkostnað skal vera óraskað.

Allur áfrýjunarkostnaður málsins greiðist úr ríkissjóði, þar með talin málsvarnarlaun skipaðs verjanda ákærða fyrir Landsrétti, Ó-kk-ef V-kk-ef lögmanns, 250.000 krónur.
623/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 13. október 2022 sem barst réttinum ásamt kærumálsgögnum degi síðar. Kærður er úrskurður Héraðsdóms Norðurlands eystra 10. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi til mánudagsins 7. nóvember 2022 klukkan 18.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar er staðfest sú niðurstaða héraðsdóms að skilyrði 2. mgr. 95. gr. laga nr. 88/2008 séu ekki uppfyllt í málinu.

5

Svo sem rakið er í hinum kærða úrskurði hefur lögregla til rannsóknar mannslát 3. október 2022 í heimahúsi á [...]. Samkvæmt rannsóknargögnum lögreglu veittist hinn látni að varnaraðila með hnífi og stakk hann meðal annars í andlit og læri. Í átökum mannanna tveggja hlaut hinn látni einnig stungusár, meðal annars tvö sár á vinstri síðu. Fram kemur í læknisvottorði að útlit sáranna bendi sterklega til þess að þau hafi komið til fyrir skarpan kraft í formi stungu með aflöngu eggáhaldi. Þegar allt þetta er virt er á það fallist með héraðsdómi að fram sé kominn rökstuddur grunur um að varnaraðili hafi gerst sekur um háttsemi sem fangelsisrefsing er lögð við.

6

Samkvæmt sakavottorði varnaraðila var honum veitt reynslulausn 15. mars 2022 í tvö ár á eftirstöðvum 220 daga fangelsisrefsingar. Í greinargerð sóknaraðila er vísað til nokkurra mála sem lögreglustjóri segir varnaraðila eiga aðild að og upp hafi komið eftir að honum var veitt reynslulausn. Þannig vísar sóknaraðili til lögreglumáls nr. 008- 2022- [...] þar sem varnaraðila er gefið að sök húsbrot og eignaspjöll 12. júlí 2022. Lögreglustjóri vísar einnig til máls lögreglu nr. 008- 2022- [...] frá 5. júlí 2022 þar sem varnaraðili er grunaður um aðild að innflutningi fíkniefna. Í máli lögreglu nr. 008- 2022- [...] frá 6. september síðastliðnum er varnaraðili grunaður um rán, frelsissviptingu, eignaspjöll, líkamsrárás og þjófnað. Þá hefur lögregla, svo sem áður var vikið að, til rannsóknar lögreglumál nr. 0316- 2022- [...] er varðar ætlað manndráp.7

Þegar allt framangreint er virt þykir mega ætla að varnaraðili muni halda áfram brotum á meðan máli hans er ekki lokið. Eru því uppfyllt skilyrði c-liðar 1. mgr. 95. gr. laga nr. 88/2008 til að gera varnaraðila að sæta áfram gæsluvarðhaldi. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
625/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 12. október 2022, sem barst réttinum ásamt kærumálsgögnum tveimur dögum síðar. Kærður er úrskurður Héraðsdóms Reykjavíkur 12. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi, þó ekki lengur en til föstudagsins 28. október 2022 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta farbanni. Að því frágengnu krefst varnaraðili þess að gæsluvarðhaldi verði markaður skemmri tími.

Niðurstaða

4

Með úrskurðum Landsréttar 22. ágúst 2022 í máli nr. 533/2022 og 19. september 2022 í máli nr. 575/2022 var því slegið föstu að fullnægt væri skilyrðum til þess að varnaraðili skyldi sæta gæsluvarðhaldi á grundvelli 2. mgr. 95. gr. laga nr. 88/2008.

Ekkert hefur komið fram sem fær haggað þeirri niðurstöðu og verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
626/2022

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi og einangrun á meðan því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. október 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 14. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi allt til föstudagsins 21. október sama ár klukkan 16 og einangrun meðan á því stendur. Kæruheimild er í l-lið. 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta farbanni og að því frágengnu að fyrirkomulag gæsluvarðhaldsins verði án takmarkana samkvæmt 99. gr. laga nr. 88/2008. Verði ekki á það fallist er þess krafist að gæsluvarðhaldið verði einungis með þeim takmörkunum sem greinir í c-lið 1. mgr. 99. gr. sömu laga.

Niðurstaða

4

Rannsóknargögn málsins gefa til kynna að fram sé kominn rökstuddur grunur um að varnaraðili hafi gerst sekur um háttsemi sem fangelsisrefsing er lögð við. Því er fullnægt almennu skilyrði 1. mgr. 95. gr. laga nr. 88/2008 fyrir því að varnaraðila verði áfram gert að sæta gæsluvarðhaldi.

5

Lögregla hefur haldlagt ýmsa muni, þar á meðal tölvur og símtæki sem tilheyra varnaraðila. Telur hún að þessi tæki geti haft að geyma upplýsingar um undirbúning pakkasendingar hingað til lands, sem innihélt tæp tvö kíló af kókaíni, og um aðild annarra að málinu. Ætla verður lögreglu ráðrúm til að yfirfara þessi gögn og bera undir þá sem handteknir hafa verið vegna málsins og mögulega aðra sem kunna að hafa átt aðild að innflutningnum, áður en þeim gefst færi á að samræma framburði sína. Að þessu gættu verður að fallast á með sóknaraðila að skilyrði a-liðar 1. mgr. 95. gr. laga nr. 88/2008 fyrir gæsluvarðhaldi varnaraðila séu enn þá fyrir hendi. Ber því að fallast á gæsluvarðhaldskröfu sóknaraðila.

6

Jafnframt er á það fallist að nauðsynlegt sé í ljósi rannsóknarhagsmuna, sbr. a-lið 1. mgr. 95. gr. laga nr. 88/2008, að varnaraðili sæti einangrun meðan á gæsluvarðhaldinu stendur, sbr. 2. mgr. 98. gr. og b-lið 1. mgr. 99. gr. laga nr. 88/2008.

7

Í þessu ljósi verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.
628/2022

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli d-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. október 2022, sem barst réttinum ásamt kærumálsgögnum 17. sama mánaðar. Kærður er úrskurður Héraðsdóms Reykjavíkur 14. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi allt til fimmtudagsins 10. nóvember 2022 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
629/2022

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli d-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. október 2022 sem barst réttinum ásamt kærumálsgögnum 17. sama mánaðar. Kærður er úrskurður Héraðsdóms Reykjavíkur 14. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi, þó ekki lengur en til fimmtudagsins 10. nóvember sama ár klukkan 16. Kæruheimild er í l-lið. 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að honum verði gert að sæta vægari úrræðum samkvæmt 1. mgr. 100. gr. laga nr. 88/2008.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
630/2020

Útdráttur

B slasaðist í umferðarslysi árið 2009 og var tjón hans gert upp árið 2011 við V hf., vátryggingafélag A, eiganda bifreiðarinnar sem slysinu olli „með fyrirvara um varanlegar afleiðingar slyssins“. Árið 2019 höfðaði B mál gegn V hf. og A til greiðslu frekari bóta úr ábyrgðartryggingu hjá V hf. vegna versnandi heilsu hans. Í hinum áfrýjaða dómi, sem Landsréttur staðfesti með vísan til forsendna, var komist að þeirri niðurstöðu að af matsgerðum sem B aflaði árin 2017 og 2018 og gögnum málsins að öðru leyti leiddi að þær breytingar sem urðu á heilsufari B frá því að mat á heilsu hans lá fyrir árið 2011, hafi verið ófyrirsjáanlegar og væru orsök umferðarslyssins.

Að mati héraðsdóms leiddi af hinum samningsbundna fyrirvara að B þyrfti ekki að sæta því að endurupptaka bótaákvörðunar væri háð því að ófyrirsjáanlegar breytingar leiddu til þess að miska- eða örorkustig yrði verulega hærra en áður var talið. B hafi því átt rétt á því að fá ákvörðun um bætur tekna upp að nýju. Talið var að fyrningarfrestur fjárkröfu B hafi byrjað að líða við lok ársins 2017 en það ár hafi B fengið staðfestingu þess að varanlegar afleiðingar slyssins fyrir hann væru meiri en áður var talið. Krafa hans var því talin ófyrnd er málið var höfðað. Að þessu gættu var fallist á kröfu B.

Dómur Landsréttar

Mál þetta dæma landsréttardómararnir H-kvk-nf Þ-kvk-nf og R-kvk-nf H-kvk-nf og Þ-kk-nf I-kk-nf bæklunarskurðlæknir.

Málsmeðferð og dómkröfur aðila

1

Áfrýjandi skaut málinu til Landsréttar 9. nóvember 2020. Áfrýjað er dómi Héraðsdóms Reykjavíkur 13. október 2020 í málinu nr. E- [...]/2019.

2

Áfrýjendur krefjast aðallega sýknu af öllum kröfum stefnda en til vara að kröfur hans verði lækkaðar til muna. Í báðum tilvikum krefjast áfrýjendur málskostnaðar í héraði og fyrir Landsrétti.

3

Stefndi krefst staðfestingar hins áfrýjaða dóms og málskostnaðar fyrir Landsrétti eins og málið væri eigi gjafsóknarmál.

Niðurstaða

4

Með vísan til forsendna hins áfrýjaða dóms verður hann staðfestur, þar með talin ákvæði hans um málskostnað og gjafsóknarkostnað.

5

Með bréfi innanríkisráðuneytisins 3. apríl 2017 var stefnda veitt gjafsókn í málinu sem takmörkuð var við rekstur þess fyrir héraðsdómi. Með vísan til 5. mgr. 127. gr. laga nr. 91/1991 um meðferð einkamála nær gjafsóknin einnig til málskostnaðar stefnda fyrir Landsrétti.

6

Eftir úrslitum málsins verður áfrýjendum gert að greiða málskostnað fyrir Landsrétti sem rennur í ríkissjóð. Um þann kostnað og gjafsóknarkostnað stefnda fer eftir því sem greinir í dómsorði.

Dómsorð :

Hinn áfrýjaði dómur skal vera óraskaður.

Áfrýjendur, Vátryggingafélag Íslands hf. og A, greiði óskipt 800.000 krónur í málskostnað fyrir Landsrétti sem renni í ríkissjóð.

Allur gjafsóknarkostnaður stefnda, B, fyrir Landsrétti greiðist úr ríkissjóði, þar með talin þóknun lögmanns hans, Ó-kk-ef E-kk-ef lögmanns, 800.000 krónur.
630/2022

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hann á sjúkrahúsi í allt að 21. dag.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 16. október 2022. Greinargerð varnaraðila barst réttinum 24. sama mánaðar. Kærður er úrskurður Héraðsdóms Reykjavíkur 14. október 2022 í málinu nr. L- [...]/2022 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu frá 11. sama mánaðar um að nauðungarvista hann á sjúkrahúsi í allt að 21 dag.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinum kærða úrskurði verði hrundið og ákvörðun sýslumannsins á höfuðborgarsvæðinu frá 11. október 2022 um nauðungarvistun sóknaraðila felld úr gildi. Þá krefst hann þóknunar til handa skipuðum talsmanni sínum fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun talsmanns sóknaraðila vegna meðferðar málsins fyrir Landsrétti, sem ákveðin er að meðtöldum virðisaukaskatti með þeim hætti sem í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun talsmanns sóknaraðila, A-kk-ef K-kk-ef V-kk-ef lögmanns, 198.400 krónur, greiðist úr ríkissjóði.
631/2022

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi og einangrun á meðan á því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 17. október 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 14. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi allt til föstudagsins 21. október 2022 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími og honum verði ekki gert að sæta einangrun meðan á því stendur.

Niðurstaða

4

Á það er fallist með sóknaraðila að fram sé kominn rökstuddur grunur um að varnaraðili hafi gerst sekur um háttsemi sem fangelsisrefsing er lögð við. Því er fullnægt almennu skilyrði 1. mgr. 95. gr. laga nr. 88/2008 fyrir því að varnaraðila verði áfram gert að sæta gæsluvarðhaldi.

5

Lögregla hefur haldlagt ýmsa muni, þar á meðal tölvur og símtæki sem tilheyra varnaraðila og öðrum sakborningum í málinu. Telur hún að þessi tæki geti haft að geyma upplýsingar um undirbúning pakkasendingar hingað til lands, sem varnaraðili móttók og innihélt tæp tvö kíló af kókaíni, og um aðild annarra að málinu. Ætla verður lögreglu ráðrúm til að yfirfara þessi gögn og bera undir þá sem handteknir hafa verið vegna málsins og mögulega aðra sem kunna að hafa átt aðild að innflutningnum, áður en þeim gefst færi á að samræma framburði sína. Að þessu gættu verður að fallast á með sóknaraðila að skilyrði a-liðar 1. mgr. 95. gr. laga nr. 88/2008 fyrir gæsluvarðhaldi varnaraðila séu enn þá fyrir hendi. Ber því að fallast á gæsluvarðhaldskröfu sóknaraðila.

6

Jafnframt er á það fallist að nauðsynlegt sé í ljósi rannsóknarhagsmuna, sbr. a-lið 1. mgr. 95. gr. laga nr. 88/2008, að varnaraðili sæti einangrun meðan á gæsluvarðhaldinu stendur, sbr. 2. mgr. 98. gr. og b-lið 1. mgr. 99. gr. laga nr. 88/2008.

7

Í þessu ljósi verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.